Når er det best å reise til Taiwan?
Den mest populære tiden å reise til Taiwan er fra juli-august. Da er det mange besøkende, og du bør bestille fly til Taiwan tidlig dersom du ønsker å dra i denne perioden. I tillegg er det høysesong fra april-juni i tillegg til september-november. I disse to periodene er det behagelig vær og det er ikke like mange turister. Det er faktisk mer behagelig vær i disse månedene, enn i den mest populære perioden fra juli til august. I juli-august er det nemlig veldig varmt og høy luftfuktighet. I desember-mars er det lavsesong og dette er perioden du bør velge dersom du vil reise på en mer budsjettvennlig ferie. Om våren er det omtrent 24-30 grader i Taipei, noe som gjør dette til en vakker tid å besøke byen på. April-juni er tiden da det virkelig blomstrer, og det er perfekt å besøke nasjonalparkene Taroko og Yangmingshan. Er du her i juni kan du forvente regn, fordi dette er måneden med mest nedbør. Reiser du i sommermånedene juni-august er det rundt 30 grader, og da bør du reise nord i landet for å få mest behagelig vær. September-november har omtrent 23-30 grader, og dette er en god tid å reise sørover og østover på. Dette er tiden det er best å drive med utendørsaktiviteter, som å gå fjellturer og utforske landets vakre natur.